open-index/open-wikipedia-markdown huggingface dataset:
Pegasus (band)

**Pegasus** er en norsk musikkgruppe bestående av brødrene Tommy og Ronny Nilsen. 

De signerte med Tylden & Co i 2006 og har utgitt 12 studio album, 2 samleplater, 1 juleplate og en DVD. Flere av albumene har ligget på VG-lista, de har vunnet Spellemannprisen (2012), ble kåret til «Årets låtskrivere 2014» av DDs lesere og deltok i Melodi Grand Prix med låten «Anyway» i 2016.

## Diskografi
### Album
* 2007: Pegasus
* 2008: Vingeslag
* 2009: Min Første Natt
* 2010: Rotløs
* 2010: 5'ern 
* 2011: 6, Dans & Rock N' Roll
* 2012: 17+2
* 2012: Forandringer
* 2013*:* Vendepunkt
* 2013*:* Xmas Abroad
* 2016: One Step Closer 
* 2017: Noen av de beste
* *2019:* Dinylie
* 2020: Duell 
* 2021: To Gitarer, 2 Mann 
* 2023: Livets Harde Side 

### Singler
* *Kine* (2007)
* *Dommedag* (2007)
* *Alt jeg tar med meg* (2007)
* *Hey Hey Hey* (2008)
* *Sommer'n 98* (2008)
* *En engel* (2008)
* *Min første natt* (2008), med Hanne Mette Gunnarsrud
* *Gi meg din hånd* (2009)
* *Alene i Paris* (2010)
* *Trenger ei dame* (2010)
* *Drømmen din og deg*' (2011)
* *Hey Pretty Baby (with the Blue Jeans On)* (2011)
* Head go POP! (2012)
* Ey! Pusekatt (2012)
* Tar'e snart igjen (2012)
* Bank bank (2013)
* En scene med meg (2013)
* Heavenly (2015)
* Anyway (2016)
* Blue Jeans (2017)
* Se Meg, La Meg (2018)
* 1000 Grunner (2018)
* Fra Gran Til Helle (2018)
* Min Første Natt (2018)
* Gjør Du Det Med Vilje (2018)
* Du Vet Nok Hva Det Er (2018)
* Kjærlighet Står Først I Køen (2018)
* Nådeløst (2018)
* Fly Avsted (Med Mot) (2018)
* Ha'kke Planer Om Å Stoppe Nå (2018)
* Magadrag (2020)
* Oss Fins Ikke Mere (2021)
* Kald Og Desperat (2021)
* Diamanter Av Gråstein (2021)
* Madeleine (2022)
* Klar For Meg (2022)
* Silje's Cafè (2022)
* Førstemann Til Målet (2023)
* Vil Ha Det Nå (2024)
* Rn'R Hele Da'n (2024)
* Alt Av Ord (2024)
* Hva Vil Du Ha (2024)

### DVD
2010: Med Glassklart Sinn 

## Medlemmer
### Nåværende
* Tommy Nilsen – Vokal, 12 og 6 strengs gitar, slide, keyboards, perkusjon, programmering
* Ronny Nilsen – Vokal, bass, munnspill, mandolin

### Tidligere
* Arne Kolsrud Oversen – Trommer (2014–2018)
* Sjur Lundstein – Tangenter (2013–2017)
* Odd Arne Sørensen – Keyboard & Trekkspill (2012–2013)
* Geir Hilsen – Trommeslager (2012–2015)
* Fredrik Fernando – keyboard, kor (2006–2008) 
* Håkon Aarøen – trommeslager (2006–2007) 
* Vegard Venli – gitar, kor (2006–2008) 
* Stefan Spång – trommeslager (2007–2008)

## Referanser


## Eksterne lenker
* 
* Facebook
NM medaljevinnere på 5000 meter friidrett – kvinner

**NM  medaljevinnere på 5000 meter friidrett, kvinner** er en liste over medaljevinnere I NM på 5000 meter fra 1982 frem til dags dato. I årene 1994 og 1995 var det ingen øvelse i mesterskapet.

## Kilder
*www.friidrett.no 5 000 meter kvinner
Iosif Sârbu

**Iosif Sârbu** (noen ganger skrevet *Sîrbu*) (født 21. september 1925 i Șibot, Alba, i Romania, død 26. september 1964 i București) var en rumensk skytter. Han var Romanias første OL-mester.

Sârbu flyttet til hovedstaden București sammen med familien da han var 7 år gammel. Der begynte han å trene skyting da han var 12 år gammel, og vant sin første pokal to år senere (București-pokalen).

I 1946 van han det rumenske landsmesterskapet i rifle, stående, med 358 poeng. To år senere, i 1948, ble han vinner i Det balkanske mesterskapet i rifle, liggende med 391 poeng. Konkurransen gikk i Beograd. I 1949 ble han firedobbel nasjonalmester. Sârbu deltok i 1952 i VM i Oslo, der han vant han to gull- og to sølvmedaljer. I OL 1952 i Helsingfors vant han gull i 50m rifle, liggende.

Sârbu fikk en sykdom i sikteøyet, og måtte skifte sikteøye. Likevel ble han nr. 5 i Sommer-OL i Melbourne i Australia i 1956. I OL 1960 i Roma ble han nr. 12.

Han begikk selvmord den 26. september 1964 med pistol på skytebanen Tunari i București.

## Æresbevisninger
* Han ble utnevnt til *Maestru emerit al sportului* («fortjent idrettsmester») i 1953
* En skytebane i București er oppnevnt etter ham.

## Referanser


## Eksterne lenker
* 
* Helsinki 1952 shooting Olympic medalists on the IOC website
Strandmåler

**Strandmåler** (*Phibalapteryx virgata*) er en sommerfugl i gruppen av de egentlige målere  (Geometridae). Den er funnet langs kysten til Rogaland i Norge, men er sjelden og blir vurdert som Sårbar (VU) på Norsk rødliste for arter.

## Utseende
En liten (vingespenn 17 – 23 mm), slank, lysgrå måler. **Forvingen** er forholdsvis smal og tilspisset, med to brungrå tverrbånd nær midten. Innenfor og utenfor disse tverrbåndene er det flere smale, lysere tverrbånd, mellom dem en rund, mørkebrun flekk. I vingespissen er det en kort, mørk strek. **Bakvingen** er blekgrå med litt silkeaktig glans, med utydelige, lyse tverrbånd. Larven er naken, lang og slank, purpuraktig brun på oversiden og blekgul på undersiden. 

## Levevis
Denne arten lever på strender og andre tørre, sandete områder ved kysten. Larvene lever først og fremst på maurer (*Galium* spp.), men kan også finnes på timian (*Thymus* spp.). Denne sommerfuglen har to generasjoner hver sommer, de voksne er på vingene henholdsvis i mai – juni og i august. De flyr om kvelden og tidlig på natten og kommer til lys.

## Utbredelse
Arten finnes over det meste av Europa. I Norge forekommer den bare langs kysten av Øst- og Sørlandet vestover til Rogaland.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Phibalapteryx virgata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Tier

**Tier** kan referere til:

* 10-krone, mynt/seddel bl.a. i Norge
* 10-krone (Sverige), mynt/seddel i Sverige
* Tier I, en kategori tennisturneringer
International Lease Finance Corporation

**International Lease Finance Corporation (ILFC)** var en finansinstitusjon som drev med utleie av fly.

Selskapet holder til i Los Angeles, California. Det er verdens største leasingselskap, regnet i verdi. Erkerival General Electrics GECAS eier likevel flere fly. 

Firmaet leier ut Boeing og Airbus på «dry lease»-vilkår til selskaper over hele verden. Blant de største kundene er Air Canada, Air France-KLM, Lufthansa, American Airlines, Air India, Continental Airlines, Mexicana, Emirates Airline, Vietnam Airlines,  Vueling Airlines, samt Delta Air Lines. Blant de om lag 90 flyselskaper som alle leier fly hos GECAS finner en også Norwegian.

ILFC eies av assuransegiganten American International Group (USA), som ledes av Steven F. Udvar-Hazy, og som grunnla selskapet i 1973. ILFCs portefølje omfatter mer enn 900 fly verdsatt til over 48 milliarder US dollar. ILFC er den største kunden, både hos Boeing og Airbus. 

Omsetningen  i 2007 var på 4,75 milliarder (dollar?), med en fortjeneste på 604 millioner US dollar. Antall ansatte i selskapet var ikke flere enn 170.

## Eksterne lenker
*
Landsforbundet Mot Stoffmisbruk

**Ivareta** (tidligere **Landsforbundet Mot Stoffmisbruk**) organisasjon av og for pårørende til personer som har utfordringer med rus og psykisk helse. Organisasjonen har tradisjoner tilbake til 1969 og byttet navn til Ivareta - pårørende berørt av rus i 2020. Ivareta er en partipolitisk og ideologisk uavhengig organisasjon. 

Organisasjonen har flere lokalforeninger over hele Norge. Den første lokalforeningen ble stiftet allerede i 1969 og den landsdekkende organisasjonen ble stiftet i 1981.

Ivareta arbeider med bedre rettigheter for pårørende, kunnskapsbasert ruspolitikk og for åpenhet og redusert stigma. Organisasjonen tilbyr bistand, veiledning og kunnskap om egen situasjon til pårørende og etterlatte gjennom deres hjelpetelefon, webinarer og gruppetilbud. De jobber for å fremme kunnskap og informasjon om rusrelaterte temaer og om hvordan pårørende berørt av rus opplever sin livssituasjon. Ivareta leverer høringssvar, fremmer pårørende i helse- og ruspolitiske spørsmål, og jobber for at pårørendes perspektiver skal ivaretas innen pårørende- og brukermedvirkning.

Ivareta driver Pårørendetelefonen, som et anonymt lavterskeltilbud.

Ivareta er medlem av Rusfeltets Hovedorganisasjon.

## Eksterne lenker
*
Catering

**Catering**  (engelsk, av *cater* «kjøpe, sørge for [mat]») er forsyning av proviant eller levering av ferdiglaget mat til reiser eller selskaper.

Det finnes to hovedtyper av catering:
*Mobil catering, der mat serveres direkte fra et kjøretøy eller lignende. Dette er vanlig ved utendørskonserter, arbeidsplasser med mer.
*Selskapscatering, der maten som fremstilles i cateringforetakets lokaler transporteres for å konsumeres i et selskap.
Catering blir også brukt om leveransen av matvogner om bord i fly.

## Eksterne lenker

*
GE Capital Aviation Services

**GE Capital Aviation Services (GECAS)** er et amerikansk leasingselskap for utleie av fly. Selskapet holder til i Stamford i Connecticut og ble grunnlagt i 1964.

GECAS er et selskap innen det omfattende konglomeratet General Electric. GECAS kjøper fly fra produsenter som  Airbus og Boeing og leier dem tilbake til flyselskaper på dry lease-vilkår, vanligvis på avtaler som omfatter en leietid på tre til fem år. En variant; GECAS kjøper fly fra selskaper som igjen leier de samme tilbake og dermed frigjøres bunden kapital.

GECAS viktigste konkurrent er International Lease Finance Corporation, selv om det er andre aktører i markedet, som Aviation Capital Group, AerCap, Babcock & Brown Aircraft Management og Royal Bank of Scotland Aviation Capital som de også konkurrerer med. GECAS er den største i marked et hva angår antall fly. Porteføljen omfattet ved inngangen av 2005, 1&nbsp;450 større passasjerfly som leies ut til mer enn 230 flyselskap verden over. Praktisk talt alle hadde motorer fra General Electric.

GECAS er storkunde hos Boeing og plasserte i 2007 en ordre for 15 Boeing 777 og 24 Boeing 737-800 i en kontrakt som beløper seg til 5,34 milliarder US dollar. Flyene skal leveres mellom  2008 og 2010. GECAS har allerede sikret seg leietakere til de fleste av disse flyene.

## Referanser


## Eksterne lenker
*
Ingmar Relling

**Ingmar Anton Relling** (født 8. april 1920 i Sykkylven, død 9. april 2002) var en norsk formgiver av møbler. 

Han var utdannet fra SHKS 1947, etter at han som ung hadde arbeidet som snekker og treskjærer hos Vestlandske Møbelfabrikk i hjembygda Sykkylven. Han arbeidet i broren Adolf Rellings (1913–2006) firma før han i 1950 begynte for seg selv. De første årene gjorde han også innredningsarbeider, men etter 1960 konsentrerte han seg om stoler. 

En av de mest kjente møblene hans er stolen «Siesta» (1966) i hud og laminert bøk. De fleste av hans stoler, og alle fra midten av 1960-tallet, er laget i laminert bøk, kombinert med enten hud eller seilduk. Stolene produseres i dag av møbelfabrikken LK Hjelle. 

I 1976 begynte A/S Vestlandske Møbelfabrikk å produsere lenestolen Orbit som Ingmar Relling formgav og tegnet. Stolen, laget i formet laminert bøk, kunne bygges om til en sofa med så mange seter en hadde behov for. Orbit var en av de aller første norskproduserte lenestolene man kunne regulere seteryggen på. Stolen gikk ut av produksjon etter 10 år i omløp.

Han holdt separatutstillinger i Oslo, København, Zürich og Paris. Han er innkjøpt av Kunstindustrimuseet i Oslo, Victoria and Albert Museum i London, Röhsska museet i Göteborg og Cooper-Hewitt Museum New York. Flere av hans arbeider har fått Merket for god design – blant annet fikk «Siesta» en klassikerpris i 1992, han mottok Jacobprisen 1978, har fått møbeldesignpriser i Wien og London og ble hedret med Kongens fortjenstmedalje i gull 1999. En bok om ham ble utgitt av næringsforeningen i hjembygda i 1991.

## Referanser
Thorvald Aarum

**Peter Thorvald Aarum** (født 10. mai 1867 i Skjeberg, død 9. juli 1926) var en norsk sosialøkonom og professor i sosialøkonomi og statistikk ved universitetet i Kristiania 1917–1926.

Han ble student i 1885, cand. philos. i 1886, cand. juris i 1893. 1889–1907 var han ansatt som stenograf ved Stortinget, og 1889–1910 som sekretær i Justisdepartementet. Ved siden av studerte han sosialøkonomi, og utga i 1903 en utredning «Om det økonomiske samvirke som led i det sociale reformarbeide». I 1908 ble han dr. philos. med avhandlingen «Arbeidets økonomiske værdi, bidrag til arbeidslønnens teori». Året etter ble han lærer i nasjonaløkonomi ved Norges landbrukshøyskole, og fra 1910 var han universitetsstipendiat i statsøkonomi og statistikk. I 1913 ble han ekspediasjonssjef i det nyopprettede Sosialdepartementet, før han ble utnevnt til professor i sosialøkonomi og statistikk ved universitetet i Kristiania i 1917.

Foruten arbeidet med sine egne avhandlinger og bøker, utførte Aarum revisjonen av annen utgave av T. H. Aschehougs *Socialøkonomik* (4 bind, 1910–1914).

## Referanser


## Kilder
* Isaksen, Asbjørn og Wallem, Fredrik B.: *Professorer, docenter, amanuenser, samt øvrige lærer og tjenestemænd 1911*, s. 11. Kristiania og Kjøbenhavn: Gyldendal, 1911.
* NorgesLexi
* *[[Salmonsens konversationsleksikon]]*, bind I. København: J. H. Schulz, 1915. https://runeberg.org/salmonsen/2/1/0073.html

## Eksterne lenker
* 
*
Jannecke Øinæs

**Jannecke Steenfeldt-Foss Øinæs** (født 1980) er en norsk vokalist og skuespiller.

Hun spilte som barn i musikalene *[[Les Misérables (musikal)|Les Misérables]]*, *[[Annie (musikal)|Annie]]* og *[[Trollmannen fra Oz]]*. I 1989 sang hun duett med Kari Gjærum i Melodi Grand Prix med sangen «Barneøyne». 

Som voksen har hun blant annet spilt Rizzo i *[[Grease (musikal)|Grease]]* på Chat Noir og Lily i *Annie* på Sentrum Scene. I perioden 2008–2010 spilte hun rollen som «Cecilie Dahr Hove» i *[[Hotel Cæsar]]* på TV 2. I 2010 og 2011 spilte hun rollen som «Rødnissejenta» i *[[Jul i Blåfjell (forestilling)|Jul i Blåfjell]]* på Folketeatret i Oslo.

## Diskografi
* 1990: *[[Gryvelsulkelettamandolint]]* (barneplate)

## Film/TV
* 1988: *[[Les Misérables (musikal)|Les Misérables]]* – Cosette
* 1989: *[[Atte Katte Noa]]* – sangbud
* 1990: *[[Håkon Håkonsen (film)|Håkon Håkonsen]]* – Rakel
* 1992: *[[Tom & Jerry setter byen på hodet]]* – Robyn (stemme)
* 2000: *[[Buzz Lightyear of Star Command: The Adventure Begins|Buzz Lightyear of Star Command]]* (animasjonsfilm) – Mira Nova (stemme)
* 2005: *[[Herbie – Full tank]]* (animasjonsfilm) – Maggie (stemme)
* 2008: *[[Historien om julenissen]]* (animasjonsfilm) – Kristine (stemme)
* 2008–2010: *[[Hotel Cæsar]]* (TV-serie) – Cecilie Dahr Hove

## Eksterne lenker
* Wisdomfromnorth.com
* Janneckeoinæs.com
*
Hans-Jürgen Dörner

**Hans-Jürgen Dörner** (født 25. januar 1951 i Görlitz, død 19. januar 2022) var en tysk fotballtrener og fotballspiller. Han gjorde seg bemerket gjennom spillerkarrieren med å bli kåret til «Årets Spiller» i Øst-Tyskland tre ganger (1977, 1984 og 1985). Denne bragden delte han bare med den tyske målvakten Jürgen Croy.

Dörner ble olympisk mester i fotball under Sommer-OL 1976 i Montréal. Det østtyske laget vant kvartfinalen over , i semifinalen slo de Sovjetunionen med 2-1 og finalen mot  endte 3-1 til Øst-Tyskland.

Dörner døde den 19. januar 2022 etter lengre tids sykdom.

## OL-medaljer
*  1976  Montréal -  **Gull** i fotball menn  Øst-Tyskland

## Referanser


## Eksterne lenker
*
Eyvind W. Wang

**Eyvind Warncke Wang** (født 8. desember 1942, død 3. august 2024) var en norsk lokalpolitiker for (H) og var ordfører i Asker 1980–1995. Fra 1993 til 1997 var han vararepresentant til Stortinget. I flere år var han styreformann i Vestfjorden Avløpsselskap (VEAS).
På 70-tallet var Wang ansatt hos Skotvedt Automobil as i Oslo som driftsleder.

## Kilder
* 

## Referanser


## Eksterne lenker
*
Bellatrix

**Bellatrix** er den tredje skarpeste stjernen i stjernebildet Orion, og den 27. skarpeste stjernen vi kan se på nattehimmelen. Bellatrix er Orions høyre skulder.

Navnet Bellatrix er latinsk for *kvinnelig kriger*.
Jon Fossum

**Jon Bäckstrøm Fossum** (1923–2007) var er en norsk lokalpolitiker (H) og tidligere norgesmester i orientering.

Fossum var utdannet jurist og var medlem av Asker kommunestyre fra 1964 til 1979, fra 1968 som ordfører. I tillegg var han medlem av Akershus fylkesting i fem perioder, bl.a. som formann i samferdselsstyret. I sin periode som ordfører var han en sterk pådriver i arbeidet for å få til et kloakksamarbeid mellom Oslo, Bærum og Asker, det som i annen halvdel av 1970-årene ble etablert som Vestfjorden Avløpsselskap (VEAS).

Fra 1965 til 1969 var han vararepresentant til Stortinget.

I sin aktive idrettskarriere var Fossum norgesmester to ganger individuelt, i 1948 og 1952. Han vant kongepokalen begge ganger. Han fikk i tillegg tre NM-titler i stafett. 

## Referanser


## Eksterne lenker
*
Concierge

**Concierge** (fransk; ) er en yrkesbetegnelse for en funksjonær som bistår gjester i et hotell med daglige gjøremål. Concierge-rollen oppstod opprinnelig i Frankrike som en tjeneste som befinner seg et sted mellom portier, vaktmester og visevert. Betegnelsen er i utbredt brukt på større hoteller rundt om i verden. Her er oppgavene å hjelpe gjestene med billett- og bordbestillinger eller bestilling av leiebil eller privatfly, altså en slags administrerende tjener eller butler. 

Yrkesgruppen har sin egen, internasjonale organisasjon, Les Clefs d'Or, som ble dannet i Frankrike i oktober 1929. Den hadde 80 år senere mer enn 3&nbsp;000 medlemmer i over 50 land. En concierge tilknyttet foreningen bærer to gyldne, korslagte nøkler på jakkeslaget.

I Norge er conciergene organisert gjennom Norsk Hotellportierforening. Den har vært medlem av Les Clefs d'Or siden 1956.

## Referanser


## Eksterne lenker
*
Pølse i vaffel

**Pølse i vaffel** (også kjent som **pøffel** og «**piv**») er tradisjonsrik mat fra Moss i Østfold. Retten består av wienerpølse i en brettet eller rullet vaffel.

Noen spiser pølse i vaffel med ketchup og sennep, mens andre bruker syltetøy. I Sverige brukes også potetmos og agurkmix som tilbehør.

Pølse i vaffel er i mange kretser synonymt med byen Moss, og retten er en spesialitet på Melløs stadion når Moss FK spiller hjemmekamper. I 2010 hevdet *[[Moss Avis]]* at Anne Enger, fylkesmannen i Østfold, ville pølse i vaffel til livs, og ønsket å endre kostholdet til byens fotballtilhengere. Saken spredte seg raskt i en rekke medier. Men påstandene i *Moss Avis* var feilaktige og hele saken var tatt helt ut av sin sammenheng. Anne Enger hadde aldri tatt til orde for å forby pølse i vaffel på fotballkamper.

Den kjente kokken Eyvind Hellstrøm har i Norge feilaktig fått æren for å finne opp retten, selv om det egentlig var onkelen hans som stod bak innførselen til Norge og Moss i 1960-årene. Retten er kjent fra svenske Mellerud helt tilbake til 1950-årene.

## Referanser


## Eksterne lenker
*
Geir Ove Gråbein Nordby

**Geir Ove Gråbein Nordby** (født 24. mars 1978) er en norsk journalist, vokalist og oversetter. 

Nordby er vokalist og oversetter i bandet Rammsund, som gjør Rammstein på nynorsk. Og dessuten tekstforfatter og vokalist i metalbandet Staal. Han er journalist i hi-fi- og hjemmekinomagasinet Lyd & Bilde.

## Eksterne lenker
* Lyd & Bilde
*Rammsund
*Staal
Slakkline

**Slakkline** er betegnelsen på en sport hvor man balanserer på en dynamisk (elastisk) line. En slakkline er i motsetning til *stram line*, et svært ustabilt underlag å balansere på. Dette gir en utfordring i forhold til balanse og kroppskontroll.  Lina spennes opp mellom to faste sikringspunker, typisk trær med diameter over 10 cm. Linelengder varierer typisk mellom 3 og 50 meter. En nybegynnerline er ofte 5-10 meter.

En mer utfordrende variant av slakkline er en *høyline*. En høyline spennes gjerne opp over juv, elver eller fosser i så stor høyde at man må sikres for å ikke risikere å falle ned. Dette gjøres ved hjelp av to slakkliner eller slakkline+klatretau (med uavhengige festepunkter), klatresele og en klatreslynge som forbinder personen til slakklina. Norge har mange flotte plasser å rigge høyline. Rjukandefossen i Hemsedal er et av disse stedene. Verdensrekorden i høyde er satt av Christian Schou den 3.August 2006 og ble gjentatt av Aleksander Mork den 7.Oktober(begge fra Norge) over Lysefjorden, på Kjerag 1000moh . "Just for fun" og med det faktum at det ikke var noen tidligere godkjent verdensrekord (Guiness World Record), eller innlevert noen rekordforsøk-søknad for 1000 meters høyde på slakkline, signerte Aleksander en avtale/kontrakt med Schibsted Forlag som representerer Guiness World Record i Norway. Schibsted Forlag stilte med 2 observatører og Aleksander mottok på Kjærag det første offisielle GWR-sertifikat for 1000m slakkline. Stuntet ble utført under forholdsvis røft vær med sterk vind. Med respekt ble rekordforsøket på forhånd avklart med Christian Schou – som mottok et GWR-sertifikat flere måneder senere.

Sporten oppsto i klatremiljøet, som en hyggelig aktivitet nede i basecampen. Til å begynne med brukte man klatreutstyr til å sette opp lina, men etterhvert har det kommet aktører på markedet som produserer spesiallaget utstyr for slakkline. Deriblant den norske produsenten slakkline.no, som var Europas første produsent av dedikert slakklineutstyr.
Siv (navn)

**Siv** er et kvinnenavn dannet av norrøne *sif*, «kone, brud». I norrøn mytologi var Siv kona til Tor.

Siv kan også være en kortform av *[[Elisiv]]*, som er en svensk og norsk form av *Elisaveta*, den russiske formen av *[[Elisabet]]*.

## Utbredelse

|}

Siv var et populært navn på norske jentebarn født i 1960- og 1970-årene.

## Kjente personer med navnet
Personene i listen er ordnet kronologisk etter fødselsår.
* Sif Ruud (f. 1916), svensk skuespiller
* Siw Lurås (f. 1940), norsk bildekunstner
* Siw Anita Andersen (f. 1966), norsk skuespiller og komiker
* Siv Jensen (f. 1969), norsk politiker
* Anne Siv Falkenberg Pedersen (f. 1971), norsk maler
* Siv Rajendram Eliassen, norsk manusforfatter
* Sif Vik, nestleder i ungdomshuset Tvibit i Tromsø og styremedlem i NRK

## Annen bruk av navnet
* *Siv* var blant de hundre vanligste navnene på kyr i Norge i 1988.

## Referanser


## Eksterne lenker
*
Dyskobolia Grodzisk Wielkopolski

**Dyskobolia Grodzisk Wielkopolski** er et lag som spiller i IV liga i Polen og blir kalt for "Dyskobolia" av sine fans. Klubben ble grunnlagt i 1922 og spilte største delen av sin historie i lavere divisjoner. Da klubben ble kjøpt av bilforretningen Dyskobolia steg klubben i ranking. Det endte opp med at klubben havna i den høyeste fotballigaen i Polen i 1997. Siden da det har de holdt seg der. Dyskobolia har kommet på en andreplass i ligaen to ganger, 2003 og 2005. Klubben kvalifiserte seg da til UEFA-cupen og slo ut både Hertha BSC Berlin og Manchester City. Dyskobolia anses å være et av topplagene i polsk fotball.

## Kjente spillere fra klubben
*  Sebastian Mila
*  Tomasz Zahorski

## Meritter

***Uefa Cupen**: 3. Runde 2005
***Polske Cupen**: Vinnere 2005, 2007

## Eksterne lenker
*
Norgesbiblioteket

**Norgesbiblioteket** er et norsk begrep som ble introdusert i «Bibliotekreform 2014» som en betegnelse for et samarbeidende nettverk av samtlige bibliotektyper.

Norgesbiblioteket rommer samtlige offentlige bibliotek samt alle medietyper, såvel konvensjonelle som nettbaserte tjenester.
De enkelte bibliotek og bibliotektyper kan ha avgrensede måltyper, men Norgesbiblioteket skal samlet sett tjene hele befolkningens forskjellige bibliotekbehov.

## Prosjekter og tjenester
*Norsk digitalt bibliotek
*Felles låneregler i bibliotek
*Fellessøk i landets bibliotekbaser
*Norgesbiblioteket i Second Life
*Biblioteksvar
*Ønskebok.no
*Felles lånekort
*NORA (Norwegian Open Research archives)

## Referanser


## Eksterne lenker
* Norgesbiblioteket : kronikk fra ABM-utvikling
* Norgesbiblioteket : på nett
* ABM-skrift#30 Bibliotekreform 2014
* Om NORA
Bård Løken

**Bård Løken** (født 6. februar 1964 i Vadsø) er en norsk fotograf, bosatt i Elverum.

Fotografering har vært hans yrke fra 1985. Han har tatt bilder til flere bøker og samarbeidet med en rekke av Norges mest kjente forfattere fra starten på 1990-årene. Primært er det natur og landskap som står Løkens hjerte nærmest. Han har vært bilderedaktør for NAF Veibok. 

Løken er medlem av foreningen Norske Naturfotografer og tilknyttet bildebyrået Samfoto.

## Bibliografi
* *Oslomarka – Årstidene, naturen, stemningene*, Ernst G. Mortensens forlag (1993) ISBN 82-527-1131-6
* *Markaboka* (med Jørn Areklett Omre), Orion Forlag (1995) ISBN 82 458 0053 8
* *Jotunheimen, bill.mrk. 2469* (med Erlend Loe), Orion Forlag (2000) ISBN 82-458-0425-8
* *Med kamera i naturen*, Naturforlaget (2001) ISBN 82-7643-183-6
* *Norway: facing the north* (med Trym Ivar Bergsmo), Det statlige kinesiske kulturforlaget, Beijing, Kina (2001) ISBN 7-5039-1981-7
* *Norske omveier - i blues og bilder* (med Lars Saabye Christensen), Orion Forlag (2005) ISBN 82-458-0738-9
* *Inn i naturen* (med Jan Chr Næss), Damm (2007) ISBN 978-82-04-12983-3
* *Naturlig rik* (med  Mia Svagård, Arne Næss og Henry D. Thoreau), Tun (2007) ISBN 9788276434590
* *Industrispor* (med div forfattere), Aschehoug forlag (2008) ISBN 978-82-03-23606-8
* *Hedmark i dikt og bilder* (med Jørn Areklett Omre, redaktør Knut Imerslund), Kom forlag (2009) ISBN 9788292496756
* *Hjemlandet*, Cappelen Damm (2012) ISBN 9788202340667

## Eksterne lenker
*
Emma Pooley

**Emma Jane Pooley** (født 3. oktober 1982 i Wandsworth, London) er en britisk profesjonell syklist.

Hun tok sølv på temporittet under OL i 2008.

## Referanser


## Eksterne lenker
*
Skrivetolk

**Skrivetolk** er betegnelsen på en person som simultanoversetter muntlig språk til skriftlig tekst.

Skrivetolker brukes hovedsakelig av mennesker med et hørselstap, personer som har vanskelig for å høre hva som blir sagt. Skrivetolking foregår ved at tolkene bruker en pc til å skrive det som blir sagt slik at den hørselshemmede kan *lese* det på en ekstern skjerm. I tilfeller hvor det er flere brukere anvendes en projektor. Skrivetolket materiale blir ikke lagret, og skrivetolkene har taushetsplikt i likhet med andre tolker.
Peter Hansen Aaser

**Peter Hansen Aaser** (født 4. august 1848 i Askim, død 23. juli 1923 i Kristiania) var en norsk lege.

Han ble student i 1871, cand. philos. i 1872, cand. med. i 1878. Fra 1879 var han kommunelege i Trøgstad, før han ble bylege i Kristiania i 1882. Han kastet seg så over studiet av epidemiske sykdommer og bakteriologi, et studium som han fortsatte under flere opphold i utlandet. I 1891 var han hos Weigert i Frankfurt, i 1893 hos Pasteur i Paris, og senere hos Ehrlich og ved *[[Institut Pasteur]]*. I 1891 ble han utnevnt til overlege og bestyrer av Ullevaal epidemisykehus. Det var på hans initiativ at det i 1894 ble opprettet et «seruminstitutt», som ble knyttet til sykehusets laboratorium. Instituttet kom til å fremstille alt det difteriserum, som ble benyttet i Norge.

I 1899 ble Aaser sendt av den norske regjeringen til Porto i Portugal, for å studere pesten som var utbrutt der. Siden representerte han flere ganger Norge ved medisinske kongresser, som ved den hygieniske kongressen i Brussel i 1903, da han var referent for spørsmålet om difteriserumets profylaktiske virkning. Han var også oppnevnt som Norges representant ved den internasjonale medisinske kongressen i Lisboa i 1906 (men han deltok ikke på grunn av sykdom).

Aaser skrev en rekke avhandlinger om epidemiske sykdommer og behandlingen av dem i tyske medisinske tidsskrifter, samt i Norske magasin for lægevidenskaben og Tidsskrift for Den norske lægeforening. Fra 1901 var han fast sensor ved medisinsk embetseksamen.

## Utmerkelser
Aaser var ridder av St. Olavs orden, ridder av den portugisiske Ordem da Conceiçao, medlem av Videnskabsselskabet i Kristiania og Societas regia medicorum Budapestiensis.

## Kilder
* Isaksen, Asbjørn og Wallem, Fredrik B.: *Professorer, docenter, amanuenser, stipendiater samt øvrige lærere og tjenestemænd 1911*. Kristiania og Kjøbenhavn: Gyldendal, 1911.
* «Aaser, Peter Hansen» *[[Salmonsens konversationsleksikon]]*, bind I. København: J. H. Schulz, 1915.
3. serierunde i Premier League 2008/09

**3. serierunde i Premier League 2008/09** begynte 30. august med fem kamper klokka 16:00 og Arsenal – Newcastle klokka 18:30. 31. august ble spilt det tre kamper; Chelsea – Tottenham 14:30, Sunderland – Manchester City 16:00 og ble avslutta med Aston Villa – Liverpool 17:00. Manchester Uniteds kamp mot Fulham ble utsatt på grunn av Uniteds kamp i den europeiske Supercupen mot Zenit St. Petersburg 29. august. Denne kampen ble spilt 18. februar.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Haraldssund

**Haraldssund** (dansk: *Haraldsund*) er en bygd på Færøyene. Den ligger på østkysten av Kunoy i kommunen med samme navn. Sundet skiller Kunoy fra Borðoy. Den 1. januar 2014 hadde Haraldssund 59 innbyggere.

Haraldssund ble trolig grunnlagt i landnåmstiden før år 1200. Den eldste delen av Haraldssund, Heimi í Hús og Suðuri á Bakka, består av 10 hus, mens den nye delen Á Leiti består av 11 hus.

Bortsett fra landbruket, som i all hovedsak består av sauehold, er det ikke noe gjenværende næringsliv i Haraldssund. I en periode produserte en industrivirksomhet i bygden arbeidshansker. En landfylling fra 1986 knytter Haraldssund sammen med Klaksvík via Strond. En tunnel fra 1988 forbinder Haraldssund med bygden Kunoy på vestkysten. De fleste sysselsatte i Haraldssund pendler til Klaksvík.

## Historie

Rasmus Magnussen (1560–1670), kalt Rasmus í Haraldssundi, bodde i Haraldssund. Han er Færøyenes eldste person gjennom tidene med sine 110 år. 103 år gammel ble han far til en sønn, Guttormur í Múla, som senere bosatte seg i Múli og ble kjent for sine overnaturlige evner.

På vårtinget på Norðoyar i 1705 ble bonden Heine Rasmussen i Haraldssund fradømt gården sin, da han ble funnet skyldig i å ha byttet sokker mot tobakk fra et nederlandsk skip. Frem til 1856 var handelen på Færøyene underlagt et kongelig monopol. Heine Rasmussens sønn overtok driften av gården.

Ved folketellingen i 1860 var det fem hus i bygda: Har Uttari, Har Innari, Har Suðuri (Har Suður), Á Gørðum og Bygningurin. Et par kilometer sør for Haraldssund kan man betrakte en historisk ruin. En lokal legende forteller at det en gang var en nederlandsk bosetning der. Fra Haraldssund går det tre vandrerstier, en til sørspissen av Kunoy, mens de to andre går nordover til den forlatte bygda Skarð. Skarð har vært forlatt siden en fiskeriulykke i 1913. Om man ønsker å besøke Skarð anbefales man å ha med en lokalkjent person, dersom man ikke er en erfaren turgåer eller lokalkjent selv, ettersom det er smale stier med en høydeforskjell på 600 meter. I 1914 startet motorbåten «Victoria» fra Klaksvík med regelmessig postseilas til bygda for Postverk Føroya. 

Skolen i Haraldssund ble reist i 1930. Etter den andre verdenskrigs slutt i 1945 kjøpte mennene i Haraldssund den 20 tonn store fiskebåten «Brimmes», som var tilknyttet bygden i om lag 20 år. Mennene i Haraldssund var for det meste kystfiskere.

Tradisjonelt var Haraldssund et sted hvor man arrangerte dans hvert år under kyndelsmesse den 2. februar. I 1980-årene prøvde man å gjenopplive denne tradisjonen. Dette mislyktes, ettersom Haraldssund var relativt isolert den gang. Med et nytt forsamlingshus med plass til ca. 200 personer ble det gjort et nytt forsøk med dans i 2007.

## Referanser


## Eksterne lenker
*
VM i turn 1958

Det 14. **[[verdensmesterskapet i turn]]** ble arrangert i perioden 6. til 10. juli 1958, i Moskva i Sovjetunionen.

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt

## Eksterne lenker
* 1958 Worlds AA (kvinner)
* 1958 Worlds EF (kvinner)
Norsk magasin for lægevidenskaben

***Norsk magasin for lægevidenskaben*** (*Norsk Magazin for Lægevidenskaben*) var et norsk fagtidsskrift for medisin som utkom i årene 1840&ndash;1938.

Tidsskriftet ble stiftet i 1840 av Lægeforeningen i Christiania. Det var det andre medisinske fagtidsskriftet i Norge, etter *[[Eyr (tidsskrift)|Eyr]]*, som utkom i årene 1826&ndash;1837, og eksisterte helt frem til 1938, da det gikk opp i *[[Nordisk Medicin]]*.

## Referanser
Enker

* se tekst

**Enker** er ei gruppe spurvefugler som er hjemmehørende i Afrika. Fuglene har et finkelignende utseende med svart- eller indigodominert fjærdrakt.

Alle artene legger 2-4 egg i andres reir, hovedsakelig astrilder. Eggene er hvite og litt større enn vertens.

## Arter
* Landsbyenke, *Vidua chalybeata*
* Grønnglansenke, *Vidua raricola*
* Hausaenke, *Vidua larvaticola*
* Josenke, *Vidua maryae*
* Vaktelastrilenke, *Vidua nigeriae*
* Sørgeenke, *Vidua funerea*
* Svartvingeenke, *Vidua codringtoni*
* Purpurglansenke, *Vidua purpurascens*
* Savanneenke, *Vidua wilsoni*
* Guineaenke, *Vidua camerunensis*
* Stålenke, *Vidua hypocherina*
* Stråhaleenke, *Vidua fischeri*
* Spydhaleenke, *Vidua regia*
* Dominikanerenke, *Vidua macroura*
* Drageenke, *Vidua togoensis*
* Langhaleenke, *Vidua interjecta*
* Paradisenke, *Vidua paradisaea*
* Storhaleenke, *Vidua orientalis*
* Bredhaleenke, *Vidua obtusa*

Gjøkveveren (*Anomalospiza imberbis*) hører trolig også til denne gruppa.

## Eksterne lenker
*
Therese Alshammar

**Therese Alshammar** (født 1977 i Solna) er en svensk svømmer. Hun konkurrerer for SK Neptun og studerer markedsføring ved IHM.

Alshammar er vinner av Victoriastipendiet i 2000 og ble utnevnt til årets idrettskvinne samme år. I 2011 fikk hun Svenska Dagbladets gullmedalje som deles ut for «för årets främsta svenska idrottsbragd».

Hun ble under SM i svømming i Uppsala i 2006 den svenske svømmer som har vunnet flest individuele SM-gull gjennom tidene. Alshammar blir trent av Johan Wallberg.

17. mars 2009 satte hun verdensrekord på 50 m butterfly med tiden 25,44 i det australske mesterskapet, noe som var to hundredeler raskere enn hennes egen verdensrekord fra Barcelona i 2007. Hun ble disket fordi hun hadde stilt i to svømmedrakter, noe som ikke var tillatt. Dagen etter diskingen uttalte Alshammar at «Jeg trodde svømmedraktene kunne være så moderate og sømmelige at vi som bruker dem skal kunne skjule våre mest private kroppsdeler».

## Meritter
* 2008: Fjortendeplass i 50 meter fri i Sommer-OL i Beijing
* 2007: Gull i 50 m butterfly i VM i Melbourne
* 2007: Fjerdeplass i 50 m fri
* 2007: Syvendeplass i 100 m fri
* 2006: EM-gull i 50 m butterfly
* 2004: EM-gull i 50 m fri
* 2002: EM-gull i 50 m fri
* 2000: Sølv i 50 m fri i Sommer-OL i Sydney
* 2000: Sølv i 100 m fri i Sommer-OL i Sydney
* 2000: Bronse i 4 x 100 m fri stafett i sommer-OL i Sydney
* 2000: EM-gull i 50 m fri
* 2000: EM-gull i 100 m fri
* 1996: Tiendeplass 4 x 100 m medley
* 1996: Sekstendeplass 100 m rygg

## Referanser


## Eksterne lenker
* 
* 
*
Bryn skole

**Bryn skole** kan vise til flere skoler i Norge:

* Bryn skole (Oslo)
* Bryn og Hammerbakken skole, i Bærum
Ørðavíkarlíð

**Ørðavíkarlíð** (), også kalt **Ørðavíkslíð** eller **Líðin**, er et sted på Suðuroy på Færøyene. Ørðavíkarlíð regnes ofte som en del av Ørðavík, men ligger ved hovedløpet av Trongisvágsfjørður. Fergekaien på Suðuroy ligger på Krambatangi i Ørðavíkarlíð. Navnet Krambatangi viser trolig til at det har vært krambodhandel her.

## Referanser
VM i turn 1966

Det 16. **[[verdensmesterskapet i turn]]** ble arrangert i perioden 21. til 25. september 1966, i Dortmund i Vest-Tyskland (dagens Tyskland).

På herresiden ble Åge Storhaug beste nordmann, med 111,250 poeng og 20.-plass i mangekampen. Trygve Gjerstad, Thorbjorn Ingvaldsen, Sven Eric Lilja, Tore Lie og Ottar Pedersen deltok også. 

På kvinnesiden ble Ann-Mari Hvall best av de norske, med 71,631 poeng og 61.-plass. Jill Kvamme, Torunn Isberg, Gerd Tamnes, Wenche Sjong og Lilian Larssen deltok også. 

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Frittstående

#### Hopp

#### Skranke

#### Bom

## Medaljeoversikt
Tvøroyrar kommuna

**Tvøroyrar kommuna** er en kommune på Færøyene. Den omfatter Tvøroyri, Trongisvágur, Froðba, Ørðavík og Ørðavíkarlíð på Suðuroy. Froðbiar sókn ble utskilt fra Suðuroyar prestagjalds kommuna som en egen kommune i 1879 og fikk senere navnet Tvøroyrar kommuna.

## Referanser


## Se også
*Liste over borgermestre i Tvøroyri

## Eksterne lenker
*
Okkupasjonsmakt

En **okkupasjonsmakt** er en hærstyrke som holder et område under okkupasjon. Reglene om okkupasjon finnes i Den fjerde Haag-konvensjon av 1907. Okkupasjonsmakten skal respektere landets lover dersom det ikke foreligger absolutte hindringer for dette, og plikter å avstå fra nyordninger som krigføringen ikke nødvendiggjør.

## Se også
* Reichskommissariat Norwegen, tysk administrasjon under okkupasjonen av Norge under andre verdenskrig
## Referanser
VM i turn 1970

Det 17. **[[verdensmesterskapet i turn]]** ble arrangert i perioden 22. til 27. oktober 1970, i Ljubljana i Jugoslavia (dagens Slovenia).

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt
Geraint Thomas

**Geraint Thomas** (født 25. mai 1986 i Cardiff i Wales) er en britisk tidligere profesjonell syklist. Han er tre ganger verdensmester på bane i lagforfølgelse, og var med på laget som tok OL-gull i 2008 og 2012. Thomas vant Tour de France sammenlagt i 2018. Han var den yngste deltakeren i Tour de France 2007.

Thomas ble utnevnt til medlem av Order of the British Empire. Han ble i 2018 forfremmet til offiser av samme orden for sin innsats for sykkelsporten.

Han la opp etter 2025-sesongen.

## Meritter
### Banesykling

;2004
: Junior-verdensmester, Scratch 
;2005
: Nasjonal mester, Scratch 
;2006
:  Samveldelekene, Poengritt
;2007
: VM i banesykling, Lag-forfølgelse
;2008
: Olympiske leker, Lag-forfølgelse
: VM i banesykling, Lag-forfølgelse
;2009
: Nasjonal mester, Forfølgelse
;2012
: Olympiske leker, Lag-forfølgelse
:VM i banesykling:
:: VM i banesykling, Lag-forfølgelse
::2.-plass, Madison (med Ben Swift)

### Landevei

;2004
:Junior Paris–Roubaix
;2006
: Sammenlagt, Flèche du Sud
::Poengkonkurransen
::U21-konkurransen
::2. etappe
;2010
: Nasjonal mester, Landevei
:1. etappe TTT, Tour of Qatar
:Tour de France:
::Syklet i  Ungdomstrøya fra 3.-6. etappe.

;2011
: Sammenlagt, Bayern rundt
:Tour de France:
::Syklet i  Ungdomstrøya fra 1.-7. etappe.
:: Mest offensive rytter, 12. etappe
;2012
:Prologen, Romandie rundt
;2013
:2. etappe, Tour Down Under
;2014
:Sammenlagt og etappeseier, Bayern Rundfahrt
:Gull, Landeveisrittet i Samveldelekene
;2015
:Sammenlagt og etappeseier, Volta ao Algarve
:E3 Harelbeke
;2016
:Sammenlagt, Volta ao Algarve
:Sammenlagt, Paris–Nice
;2017
:2. etappe, Tirreno–Adriatico
:1. etappe, Tour de France
;2018
:Sammenlagt, Critérium du Dauphiné
: Nasjonal mester, tempo
:Tour de France
:: Sammenlagt
::11. etappe
::12. etappe
;2021
:Sammenlagt Romandie rundt
:5. etappe, Critérium du Dauphiné
;2022
:Sammenlagt Sveits rundt

## Referanser


## Eksterne lenker
* 
*
Trongisvágur

**Trongisvágur** (dansk: *Trangisvåg*) er en bygd på Suðuroy, den sørligste av Færøyene. Trongisvágur danner en sammenhengende bebyggelse med Tvøroyri på nordsiden av Trongisvágsfjørður. Trongisvágur ligger i Tvøroyrar kommuna.

Bygden ligger ved utløpet av Stórá, innerst i Trongisvágsfjørður. Fra Trongisvágur er det veiforbindelse til Hvalba i nord og Ørðavík i sør. Trongisvágur er en gammel jordbruksbygd, første gang nevnt i jordeboken i 1584.

I første halvdel av 1900-tallet ble det drevet kullgruver i Rangabotnur. Kullet fikk meget stor betydning under første og andre verdenskrig.

## Referanser
Markatal

**Markatal** er et sær-færøysk begrep som betegner antallet *[[mørk (måleenhet)|merkur]]* (entall: *mørk*) i færøysk landbruk. Markatalssystemet har røtter tilbake til landnåmstiden på Færøyene.

En *mørk* som jordmål er ikke et flatemål, men et utbyttemål. Det regnes slik:
*1 mørk = 16 gyllin = 320 skinn.

Færøyenes samlede markatal utgjør 2367-06-16, som leses: 2 367 merkur (mk.), 6 gyllin (gl.) og 16 skinn (sk.), hvilket altså er et uttrykk for størrelsen av utbyttet for landbruksarealet.

Det minste arealet for én mørk er 0,14 km² i Koltur, mens det største er 1,98 km² i Norðtoftir. Enhver *markatalsbygd* har et fast mål for hvor stor en mørk er. Derfor er all landbruksjord i Koltur oppdelt i *merkur* à 0,14 km², osv. Gjennomsnittlig for alle øyene svarer 1 mk. til 0,64 km².

Markatalssystemet har hatt betydning for den enkelte bonde ved skatteutligning og bruksrettigheter i bygdeallmenningen. Jo flere sauer kunne bonden vinterfôre på innmarken, desto mer utmark hadde bonden krav på å disponere i allmenningen. Markatalet bestemte også hvor mye bonden kunne ta ut av fugl, fisk, høy og torv fra allmenningen.

## Referanser
Mørk (måleenhet)

**Mørk**, flertall **merkur**, er et sær-færøysk mål for tre forskjellige ting:

*1 mørk (norrønt: *markr*) var en myntenhet på Færøyene, og tilsvarte 8 øre, eller 2 gylden og 40 penning (240 penning), eller 48 skilling.
*1 mørk er 1/4 kilogram.
*1 mørk er 16 gyllin eller 320 skinn som utbyttemål i landbruket, se artikkelen markatal.

## Referanser
Magog

**Magog** var i oldtiden et navn som ble brukt om et folk nord for Midtøsten; trolig ble det brukt om skyterne. 

Ifølge det gamle testamente var Magog en av sønnene til Jafet. Josefus sier at Magog ble stamfar til skyterne.

Noen har hevdet at det er en forbindelse mellom navnene Magog og magyar. 

Den svenske biskopen og historieskriveren Johannes Magnus (1488–1544) hevdet i sin ganske fantasifulle historiske fremstilling at Magog gjennom sine to sønner ble stamfar til sveene og goterne. Den finske skribenten Daniel Juslenius (1676–1752) hevdet på sin side at finnene stammet fra Magog.
Regjeringskonferanse

**Regjeringskonferanse** er et formelt møte som holdes av en norsk regjering før en sak skal fremmes for Kongen i statsråd, vanligvis et par ganger i uken.

Beslutninger som i henhold til konstitusjonen skal treffes av Kongen, treffes av Kongen i statsråd.  Dette er en meget formell sammenkomst der kongen sier ja til de forslag som de enkelte statsråder fremmer, hver på sitt felt.  Regjeringssjefen er ansvarlig for at kongen ikke samtykker i et forslag som strider mot konstitusjonen.  For å sikre at kongens beslutninger er uangripelige konstitusjonelt sett, drøftes alltid beslutningene på forhånd i et formelt møte der statsrådene presenterer de forslag som vedkommende regjeringsmedlem ønsker å fremme i det påfølgende møte med kongen. Det føres protokoll fra regjeringskonferansene og skal alltid anføres om noen av statsrådene har uttalt seg mot forslaget.  Dersom statsministeren er imot forslaget, blir det ikke fremmet.

I tilslutning til den formelle regjeringskonferansen er det vanligvis også uformelle drøftinger om en eller flere saker som statsrådene ønsker å fremme senere.  Slike drøftinger skjer på basis av notater utarbeidet i det enkelte departement.  Regjeringen plikter ikke å føre protokoll fra disse uformelle drøftingene.

## Eksterne lenker
* Om regjeringskonferanse, fra nettstedet regjeringen.no
* Om r-konferanser kort innføringsbok publisert av Statsministerens kontor om regjeringskonferanser (november 2016)
Rally Jordan 2008

**Rally Jordan 2008** var den femte delkonkurransen i Rally-VM 2008. Rallyet ble arrangert i perioden 25&ndash;27. april 2008 vest for  Jordans hovedstad Amman i regionen rundt Dødehavet og det var den første gangen Rally Jordan var med i Rally-VM.

## Sluttresultater

## Fartsprøver
Liaison

**Liaison** (fra mellomfransk: *lier*, «binde sammen») betyr forbindelse og betegner den person som står for forbindelsen mellom ulike grupper, men også mellom enkeltpersoner (som i et kjærlighetsforhold).

I språkvitenskapen, særlig om fransk, har *liaison* betydningen av overdraing av en endekonsonant til neste ord når dette begynner med vokal.

## Se også
* Liaisonoffiser

## Referanser
Direktoratet for jakt, viltstell og ferskvannsfiske

**Direktoratet for jakt, viltstell og ferskvannsfiske** var en statlig norsk etat som arbeidet med jakt, viltstell, og lakse- og innlandsfisk.

Etaten ble opprettet i 1965, og ved opprettelsen overtok direktoratet hele saksområdet til Landbruksdepartementets Kontor for viltstell, jakt og fangst, og deler av saksområdet til Kontor for reindrift og ferskvannsfiske.  Direktoratet lå under Landbruksdepartementet til 1973, da det ble overført til Miljøverndepartementet. I 1974 ble navnet endret til **Direktoratet for vilt og ferskvannsfisk**, og i 1985 ble navnet igjen endret til Direktoratet for naturforvaltning.   

## Eksterne lenker
* Arkivverket – Direktoratet for vilt og ferskvannsfisk
Durian

**Durian** er en asiatisk frukt fra treet Durio zibethinus.

Den er kjent som «Kongen av frukter» i Sørøst-Asia, og er kjent for sin særegne lukt når den blir moden. Hvordan lukten blir mottatt er forskjellig fra person til person. Noen synes det lukter godt, mens for andre lukter den så ubehagelig at den derfor er forbudt å spise på mange offentlige steder i Asia.

Den kan bli hele 30 cm lang og 15 cm i diameter. Formen varierer fra avlang til rund. Den er piggete, og  veier normalt mellom 1 og 4 kg. Fargen på umoden frukt er grønn, og gulbrun til brun på modne frukter, mens kjøttet varierer fra svak gul til rød, avhengig av hvilken sort durian det er. Når frukten er modnet smaker fruktkjøttet søtt, og regnes som en delikatesse.


Fil:Durian tree in malaysia.jpg|Durian-tre
Fil:Singapore MRT Fines.jpg|Forbudskilt i Singapore
Fil:Durian stall.JPG|Salg av Durian
Fil:Round above.jpg|I den kambodsjanske byen Kampot har frukten fått sitt eget monument
Fil:Singapore - panoramio (115).jpg|Esplanade – Theatres on the Bay i Singapore er et senter for scenekunst som ble innviet i 2002. Kuppelformen minner om frukten durian, og de doble kuplene har gitt anlegget kallenavnet *Kjempedurianene*. 
Fil:Esplanade (4071284490).jpg|På dette bildet ser man strukturen på kuplene til Esplanade – Theatres on the Bay, som minner lokalbefolkningen i Singapore om skallet på durian-frukten. 


## Referanser